ข้อปฏิบัติทั่วไป

1. ดุษฎีบัณฑิต มหาบัณฑิต บัณฑิตและแขกผู้มีเกียรติที่เข้าในพิธี ต้องไม่นำหรือพกกล้องถ่ายรูป โทรศัพท์มือถือ เครื่องมือสื่อสารทุกชนิด ดอกไม้ อาหาร ขนม เครื่องดื่ม ลูกอมทุกชนิด ตลอดจนวารสารและหนังสืออื่นๆนอกเหนือจากที่มหาวิทยาลัยแจกเข้าในพิธีอย่างเด็ดขาด

2.เมื่อเข้าในพิธี  ดุษฎีบัณฑิต  มหาบัณฑิตและบัณฑิตต้องนั่งประจำที่โดยเร็ว  ห้ามลุกออกจากที่นั่ง  ต้องไม่พูดคุยส่งเสียงดัง ห้ามเข้าห้องน้ำ ทั้งนี้ต้องมีความสำรวมทั้งใจและกายตลอดพิธี

3.ดุษฎีบัณฑิต มหาบัณฑิตและบัณฑิตต้องตรงต่อเวลาตามที่นัดหมาย และต้องปฏิบัติตามคำแนะนำของคณะอนุกรรมการฝ่ายควบคุม ฝึกซ้อมฯ อาจารย์ผู้ควบคุมแถว และอาจารย์ที่กำกับดูแลเพื่อให้เป็นไปด้วยความเรียบร้อย

4.ดุษฎีบัณฑิต มหาบัณฑิตและบัณฑิตที่มีปัญหาบางประการในการขึ้นรับปริญญา เช่น ต้องใช้ไม้ค้ำยันร่างกาย มีโรคประจำตัวที่อาจมีอาการเฉียบพลัน ต้องแจ้งให้อาจารย์ผู้ควบคุมแถวบัณฑิตให้ทราบล่วงหน้าในวันซ้อมใหญ่เป็นอย่างช้า ทั้งนี้เพื่อช่วยเหลือให้เข้าพิธีได้อย่างราบรื่น
                                        ข้อควรทราบ

1.ในวันพิธีประสาทปริญญา  การจราจรภายในและบริเวณรอบๆมหาวิทยาลัยติดขัดมาก จึงขอให้ดุษฎีบัณฑิต มหาบัณฑิตและบัณฑิตวางแผนการเดินทางให้มาถึงก่อนเวลารายงานตัว

2.มหาวิทยาลัยจัดบริการสถานที่จอดรถบริเวณลานพระสุริยเทพ ลานจอดรถรอบอาคาร 15, สำหรับภายในมหาวิทยาลัยจัดให้จอดที่อาคารจอดรถก่อนเวลา 06.00 น. ทั้งนี้  ปิดการจราจรโดยห้ามไม่ให้รถยนต์เข้าตั้งแต่เวลา 06.00 น.เป็นต้นไป 

3. ห้ามนำยานพาหนะเข้ามาจอดล่วงหน้าในมหาวิทยาลัยก่อนวันพิธีประสาทปริญญา ทั้งนี้มหาวิทยาลัยจะไม่รับผิดชอบ

4.หากต้องการความช่วยเหลือในบริเวณสถานที่ประกอบพิธีหรือในบริเวณมหาวิทยาลัยขอให้แจ้งต่อกรรมการและเจ้าหน้าที่ฝ่ายรักษาความปลอดภัย

5.มหาวิทยาลัยจัดจุดนัดพบญาติ จึงขอให้บัณฑิตนัดหมายล่วงหน้ากับญาติ มิตรและผู้ปกครอง เนื่องจากไม่สามารถบริการประกาศพบญาติหรือบัณฑิตได้

6.เมื่อดุษฎีบัณฑิต มหาบัณฑิตและบัณฑิตเดินเข้าแถวสู่หอประชุม ห้ามเดินออกจากแถวหรือซื้ออาหาร  ขนมและน้ำระหว่างทางโดยเด็ดขาด

7.เมื่อเข้าในพิธีแล้วไม่อนุญาตให้เข้าห้องน้ำหรือลุกออกจากที่นั่งตลอดพิธี     ดุษฎีบัณฑิต มหาบัณฑิตและบัณฑิตจึงควรระมัดระวังสุขภาพ ไม่รับประทานอาหารที่มีฤทธิ์เป็นกรดมากเกินไปหรือดื่มน้ำมากเกินควร

8.เมื่อเจ็บป่วยติดต่อขอรับบริการปฐมพยาบาลเบื้องต้น ได้ที่หน่วยปฐมพยาบาล ชั้น 2 อาคารนันทนาการ,เต็นท์ด้านหน้าอาคาร 1, เต็นท์กองอำนวยการ โทรศัพท์ 083-856-0121 
ติดต่อสอบถามเพิ่มเติม 
- เบอร์โทรศัพท์ส่วนกลางของมหาวิทยาลัย 02-997-2200-22
- สำนักงานกิจการนักศึกษา โทร. 083-856-0092
- ฝ่ายปฐมพยาบาล โทร. 083-856-0121
- ฝ่ายจราจรและรักษาความปลอดภัย โทร. 083-856-0253
- สำนักงานประชาสัมพันธ์ (สอบถามการจองภาพหมู่)โทร. 0-2791-5555,083-856-0136
- ศูนย์หนังสือ(จองชุดครุยและเครื่องแต่งกาย) ตึกประสิทธิ์พัฒนา(หอพัก) ชั้น 2 โทร. 083-856-0261
